Biblioteka e Qytetit në Ulqin

Biblioteka e Qytetit – Ulqin, dikur Biblioteka popullore "Mirko Sërzentiq", është bibliotekë në Ulqin, Mali i Zi. Biblioteka është themeluar në vitin 1884 dhe me ndërprerje të shkurtra punon dhe sot. Kohët e fundit është dorëzuar iniciativa për dryshimin e emrit të bibliotekës në Gjon Buzuku ose Hafiz Ali Ulqinaku. 

 Historia 
Fillet e bibliotekarisë publike në Ulqin fillonë më 1884, me hapjen e Sallës së leximit (malazisht: čitaonica), me nismën e qytetarëve ulqinakë. Kjo Sallë e leximit, e hapur atëbotë në shtëpinë e Dushan Hajdukoviqit, kishte rreth 50 libra. Pesë vjet më vonë, ajo kishte këshillin e vet i cili, pas ndërprerjes së përkohshme të veprimtarisë gjatë luftërave ballkanike, vazhdon punën në vitin 1922 me një fond prej 400 librash. Prej vitit 1927-1937 quhet Salla popullore e leximit, pastaj Salla e leximit e Gajretit, ndërsa prej vitit 1947 punon si bibliotekë popullore e leximi e vendosur në Shtëpinë e Kulturës në Ranë, me një fond prej 3000 librash. Në vitin 1971 biblioteka zhvendoset në një objekt të veçantë, afër Mezgjahut. Në vitin 1984 ndërtohet ndërtesa e re e bibliotekës, e cila është edhe sot, në pjesën e re të qytetit dhe në kuadër të Qendrës për Kulturë.

 Struktura 
Prej vitit 1984 punon në lokalet e reja të cilat janë rregulluar veçmas për nevojat e bibliotekës. Kjo mundësoi që Biblioteka të organizojë punën në reparte, të cilat janë:
 Reparti i librit për fëmijë (rreth 9000 libra)
 Reparti i librit për të rritur (rreth 24.000 libra)
 Reparti i librit shkencor (rreth 8000 libra) 
 Reparti i periodikut
 Reparti i katalogut
 Reparti i fondit të vendlindjes

Pranë bibliotekës punojnë edhe dy salla të leximit, salla për fëmijë me 20 vende dhe salla për të rritur me 50 vende. Biblioteka është organizator i shumë manifestimeve kulturore dhe promovime librash. Fondi i librave është rradhitur sipas sistemit KUD, në të cilin ekzistojnë rreth 66.000 libra.

 Referime 

 Lidhje të jashtme 

 Faqja zyrtare e Bibliotekës së Qytetit në facebook

Kategoria:Institucione në Ulqin
Kategoria:Biblioteka në Mal të Zi